437 RUBIACEAE: USUS. 438 
ditione Ecuadorensi et in Peruvia, C. calisaya Wedd. et 
C. Carabayensis Wedd., quae in Bolivia et Peruvia contigua, 
C. succirubra Pav., quae in regionibus circumcirca montem 
Chimborazzo, et C. micrantha Ruiz et Pav., quae in Peruvia 
orientali vigent. Praeter illas c. 7 aliae corticem minus pre- 
tiosum praebent. Emporium Barranquilla in ditione Novo- 
Granatensi ad fluvium Rio Magdalena hodie omnibus aliis 
antecedit, dein Guayaquil cortices Ecuadorenses, Molendo, 
Arica et Autofagasta Bolivienses exportant. Ex urbe Pará 
imperii Brasiliensis autem cortices omnes, qui in Peruvia 
orientali colliguntur et ope fluvii Amazonum transportantur, 
in terras alienas discedunt. 
Quum devastatione silvarum sine ulla prudentia ac ra- 
tione solita proventus sensim retrocederet, anno 1849 patres 
Jesuitae primum in Africa Cinchonae species colere tentave- 
runt, quod autem ob relationes physicas ad culturam omnino 
ineptas ad irritum cecidit. Post aliquot annos Batavi prae- 
sertim a cl. Мтоовыо instigati in insula Java haec experi- 
menta iteraverunt. Cura cl. HassKARLII semina e locis nata- 
libus translata in hortum Lugdunensem plantulas genuerunt, 
quae fundamentum culturae vastae posuerunt. Quamquam 
initio species quaedam Chinino minus divites colebantur, ita 
ut res non bene succederet, tamen anno 1884/35 jam 550000 Kg. 
corticis optimi Java obtulit. Hoc loco nunc praesertim formae 
hybridae, quae e Cinchona calisaya ortae sunt, praeferuntur 
quia, quod mirum est, quantitatem majorem substantiae alca- 
loidinae includunt quam originariae: Cinchona  Ledgeriana 
e. g. forma hybrida e C. calisaya et C. officinali saepius 3- 
vel 4-plo quantitatem alealoidorum parentum superat. 
Praeter insulas Sundaicas fere omnes orbis utriusque 
partes ad proventum generis Cinchonae aptae culturas plus 
minus extensas fovent. Maximae in Indiae orientalis montibus 
prope Oatacamund et in Ceylona reperiuntur; in Brasilia 
australi prope Rio de Janeiro quoque experimenta facta sunt. 
In Serra dos Orgáos iterum iterumque Cinchonam officina- 
lem L. et C. Carabayensem Wedd. cultas cll. Guaztou et 
Scuenck collegerunt. His locis incolae arbores ingentes non 
porro caedunt sed saepissime corticem detrahunt et vulnus 
muscis et luto et graminibus et plantulis parvulis humiditatem 
diutius retinentibus operiunt. Sub velamento cortex novus 
crescit et miro modo secundus et tertius ditior est Chinino 
quam prior Haec ratio ab Anglicis „mossing“ nuncupatur. 
Secundum aliam methodum quam ,,coppicing** nominant trun- 
culi 8 annos nati caeduntur et decorticantur. E rudimento 
basali rami plures fortiores evadunt, qui annis 8 praeteritis 
eodem modo tractantur. 
Species generis Cinchonae in area Americana a 10° lat, 
sept. et 22? ]at. austr. limitata et in altitudine supra super- 
ficiem maris 1600—2000 m. praesertim reperiuntur. Altitu- 
dinem elatissimam quam adscendunt cl. KAnsTEN ad c. 3600 m. 
indicavit, unica sola C. succirubra R.et Pav. casu in 800 m. 
altitudine provenit. His relationibus cultura maxime accom- 
modanda est, et certissime in Brasilia loci nonnulli tali in- 
stitutioni, quae non solum lucrosa sed etiam salutem publicam 
juvat, apti sunt. Plantae ex affinitate Cinchonae generis, 
quae regiones calidas minus elatas incolunt, Chininum non 
continent. Loco ejus cortices substantias alias amaras et 
adstringentes includunt, quae quoque antifebriles etiamsi mi- 
nus efficaces prop:ietates habent. Hi quoque ab incolis 
Quina vel China nuncupantur et temporibus praeteritis 
non raro ad corticem Chinae verum vitiandum adhibentur. 
In Brasilia Quinas spurias sequentes commemoratas invenio: 
Quina de Para, de Pernambuco, de Piauhy quam 
Coutarea hexandra K. Sch., Quina rubra de Rio de Ja- 
neiro quam Ladenbergia hexandra Klotzsch, Quina de Rio 
quam Rustia formosa Kl, Quina do Mato quam Bathysa 
cuspidata Hook. fiL, Quina Brasiliensis de Minas vel 
Quina da Serra quam Remijia ferruginea DC. praebet. 
Cortex effectu simili ille videtur quem Arariba vel Ara- 
riba branca et roxa dicunt et species plures generis 
Sickingiae offerunt. Genus idem in ditione Amazonica et in 
Venezuela contigua, ut cl. Номвогот narravit, corticem Pa- 
raguatu donat, qui corticis Chinae spuriae more agit et 
praeterea colorem rubrum praebet. 
In aliis regionibus Americanis incolae generibus affinibus 
pariter utuntur. In Peruvia et ditione Novo- Granatensi 
Ladenbergiam magnifoliam КІ. delibrant et hune corticem 
antea Chinam novam nominaverunt. Exostematis species 
quaedam in insulis Antillanis frequenter pro China vera ad- 
hibentur: China de S. Lucia е. g. ab Exostemate lineato, 
China Caribaea ab Exostemate longifloro originem ducit. 
China Caroliniana autem a Pinckneya pubente colligitur. 
Ut jam supra dixi, Cinchoneae et tribus affinitate arcte 
cum iis connexae in orbi vetere omnino non desunt et sub- 
stantias amaras non minus conservant. Plantae sequentes ob 
effectum antifebrilem maxime laudantur: Hymenodictyon ex- 
celsum Wall. (Cinchona excelsa Roxb.), quae Chinam Indicam 
orientalem, Luculia gratissima Sweet, quae Chinam Nepalen- 
sem inhabitat, species quaedam generis Danaidis quae incolis 
Madagascariensibus, Crossopterygis febrifugae Benth. quae Ni- 
gritiis corticem antifebrilem offert. Badusa corymbifera A. Gr. 
(Cinchona corymbifera Forst.) et Bikkia australi Reinw. in- 
colae in insulis Pacificis eodem modo utuntur; ulterioris sub 
uomine China de Sanaya cortex fama quadam gaudet. 
Quia Chinae cortex verus magni pretii erat, non raro 
nonnulli alii cortices cum hoc commiscebantur; hodie vix 
Chinae spuriae in commercio inveniuntur. 
Remedium, quod post Chinam primum locum occupat, 
est Ipecacuanhae radix. Duae plantae praesertim id of- 
ferunt, altera gravissima Brasiliae indigena et Poaya dicta 
officinis fere totam copiam praebet. Psychotriae ipecacuanhae 
Müll. Arg. radix hodie praecipue in distrietu inter oppida 
Cuyabá, Villa Bella, Villa Maria et Diamantina maxima pro 
parte in provincia Mato Grosso sita a Poayeros effoditur; 
praeterea vicinitas coloniarum Germanicarum prope Philadel. 
phiam in ripa fluvii Rio Todos os Santos medicamentum offert. 
Planta altera minus cognita primum a divo Номвоготто col- 
lecta et a cl. Кохтнто descripta: Psychotria emetica in ditione 
Novo-Granatensi crescit et e portibus hujus civitatis quanti- 
tate minore exportatur. Primam Anglici aeque in India 
orientali non sine successu colere tentaverunt; conditiones 
ad culturam optimas regio quaedam prope Runghi praebere 
videtur. 
Numerus plantarum, quae proprietatibus similibus gaudent 
